**ANUNȚ!**

REGULAMENT DE DESFĂȘURARE A EXAMENULUI DE PIAN COMPLEMENTAR (RESTANȚE ȘI NEPREZENTĂRI) – 26 MAI 2020

Studenții solicitanți vor trimite câte o înregistrare video per examen, în data de 26 mai 2020, la adresa de e-mail pian.complementar@gmail.com. Aceasta trebuie să conțină toate lucrările cerute, conform „Programului (repertoriu) de examen – Pian Complementar”. În imagine este necesar să apară mâinile și figura celui examinat. De asemenea, se solicită formularea unei prezentări (text), atât a studentului (nume, secție, anul admiterii, anul de studii și semestrul aferente examenului, numele profesorului îndrumător), cât și a programului ales (autor și titlu), căreia i se adaugă, sub formă de fotocopie, textul muzical folosit în procesul învățării.

PROGRAM (REPERTORIU) DE EXAMEN – PIAN COMPLEMENTAR

SEMESTRUL l

Secții: Compoziție clasică, Muzicologie, Dirijat cor şi orchestră, Compoziție jazz şi muzică ușoară, Muzică, Muzică religioasă

* Gamă majoră, împreună cu relativa minoră (varianta armonică): gamă şi arpegiu lung – execuție cu ambele mâini, simultan, pe patru octave\*, în mers paralel şi contrar; se efectuează, de asemenea, cadență perfectă
* Studiu
* Piesă preclasică
* Piesă la alegere (diferită, stilistic, de studiu și de piesa preclasică)\*\*

SEMESTRUL al ll-lea

Secții: Compoziție clasică, Muzicologie, Dirijat cor şi orchestră

* Piesă preclasică
* Sonata sau sonatină (partea l)\*\*\*
* Piesă românească

Secții: Compoziție jazz şi muzică ușoară, Muzică, Muzică religioasă

* Piesă preclasică
* Sonată sau sonatină (partea l)\*\*\*\*

*\*Studenții secției Muzică religioasă pot executa gama şi arpegiul pe două octave; la fel, toți cei ce utilizează un instrument care nu permite un mers de patru octave în paralel*

*\*\*În cazul restanțelor sau neprezentărilor ce vizează o perioadă anterioară anului univ. 2016-2017, piesa la alegere este inclusă în programul de examen aferent semestrului al ll-lea*

*\*\*\*Ex. Mozart, Haydn, Beethoven, Diabelli, Kuhlau, Clementi*

*\*\*\*\*Studenții secției Muzică religioasă pot alege orice lucrare compusă în perioada clasicismului muzical (v. exemplul de mai sus)*

Conf. univ. dr. Horia MAXIM